1998માં રાણી મુખર્જી વિક્રમ ભટ્ટની ફિલ્મ ગુલામમાં આમિર ખાન સાથે ચમક્યાં. જોકે ફિલ્મે વ્યાપક બિઝનેસ કર્યો અને સાથે જ આતી ક્યા ખંડાલા... ગીત પણ તે વર્ષનું સુપરહિટ સાબિત થયું. આ ગીત બાદ રાણીને લોકો ખંડાલા ગર્લ તરીકે ઓળખવા લાગ્યા હતાં. ગુલામ બાદ રાણી કુછ કુછ હોતા હૈમાં દેખાયા કે જે 1998માં જ રિલીઝ થઈ હતી. આ ફિલ્મ માટે રાણીને બેસ્ટ સપોર્ટિંગ રોલનો ઍવૉર્ડ મળ્યો. જોકે રાણીની મેહંદી અને હેલ્લો બ્રધર જેવી ફિલ્મો ફ્લૉપ રહી, પણ તેમના સ્ટારડમમાં ફરક ન પડ્યો. હે રામમાં રાણીએ રેપ વિક્ટિમનો દમદાર રોલ કર્યો. હે રામ 200માં ઑસ્કારમાં મોકલવામાં આવી હતી. રાણીએ સાથિયામાં ડૉ. સુહાની શર્માનો રોલ કરી બેસ્ટ એક્ટ્રેસનો ઍવૉર્ડ હાસલ કર્યો હતો. રાણીએ ચલતે ચલતે અને યુવામાં પણ પોતાનું એક્ટિંગ સ્કિલ જાળવી રાખ્યું, તો હમ તુમ, બ્લૅક જેવી ફિલ્મો પણ સફળ રહેવા પામી હતી. લાગા ચુનરી મેં દાગ તથા નો વન કિલ્ડ જેસિકા તેમજ તલાશ પણ રાણીની ચુનંદા ફિલ્મોમાં સામેલ છે.